
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00067/2014-04
13.06.2014. године

Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 13.06.2014. године, донела је

О Д Л У К У
о акредитацији студијског програма
Утврђује се да УНИВЕРЗИТЕТ У НОВОМ САДУ-УЧИТЕЉСКИ ФАКУЛТЕТ НА МАЂАРСКОМ НАСТАВНОМ ЈЕЗИКУ У СУБОТИЦИ са седиштем у ШТРОСМАЈЕРОВА 11, СУБОТИЦА, ПИБ: 101636534, Матични број: 08067066,  испуњава прописане стандарде за акредитацију студијског програма МАС1 - МАСТЕР УЧИТЕЉ (ОБРАЗОВАЊЕ УЧИТЕЉА) у оквиру поља друштвено-хуманистичких наука и то за 40 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У НОВОМ САДУ-УЧИТЕЉСКИ ФАКУЛТЕТ НА МАЂАРСКОМ НАСТАВНОМ ЈЕЗИКУ У СУБОТИЦИ са седиштем у ШТРОСМАЈЕРОВА 11, СУБОТИЦА, је дана 15.1.2014. године поднела захтев за акредитацију студијског програма МАС1 - МАСТЕР УЧИТЕЉ (ОБРАЗОВАЊЕ УЧИТЕЉА) у оквиру поља друштвено-хуманистичких наука под бројем 612-00-00067/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НОВОМ САДУ-УЧИТЕЉСКИ ФАКУЛТЕТ НА МАЂАРСКОМ НАСТАВНОМ ЈЕЗИКУ У СУБОТИЦИ и предлог одлуке, достављени су Комисији за акредитацију и проверу квалитета.
   Подаци о студијском програму МАС1 - Мастер учитељ (Образовање учитеља) Друштвено хуманистичко поље, област Педагошких наука.

1. Број наставника на студијском програму према електронском формулару, односно  табели 9.1. је 19.
   Број наставника са пуним радним временом = 12  

   Број сарадника на студијском програму =  14
   Број сарадника са пуним радним временом =  7
2. Трајање програма 1 година (2 семестра).

3. Број ЕСП бодова 60.

4. Број студената = 40 
5. Укупно часова недељно (према табели 9.1.)  коју држе наставници= 11.50 

6. Укупно часова наставе недељно коју држе сарадници  (према табели 9.4.) = 11,50

7. Простор за извођење наставе = 1650 м2
8. Наведено је 160  основних  библиотечких јединица за програм, укупно 30469 јединица.

9. Просечно оптерећење наставника на овом програму: 1,13 %

10. Просечно оптерећење сарадника на овом програму: 0,75 %

11. Проценат изборности на студијском програму: 38,3%
12. Проценат наставе коју изводе наставници са пуним радним временом =82%

     Студијски програм припада пољу друштвено-хуманистичких наука (област Педагошке науке), што је у складу са листом области коју је утврдио Национални савет. Назив дипломе Мастер учитељ  је такође у складу са листом звања како је то утврдио Национални савет. Дужина студија од 1 године (2 семестра) у складу је са законом. Програм је прихваћен од стране Наставно-научног већа Учитељског факултета у Ужицу 18.12..2013.године, а одлуком Сената Универзитета у Новом Саду 10.01. 2014 бр. 04-29/19.  Језик на коме се изводи овај наставни програм је мађарски.

   Овај студијски програм је интердисциплинаран и мултидисциплинаран, а чине га академско-општеобразовна (6,10%) теоријско-методолошка (4,88) научно, односно научно-стручна (3,66%) као и стручно-апликативна група предмета (85,3 %) учитељске професије, која чине интегрисаност и интердисциплинарност студијског програма.
ПРИМЕДБА:

     Посебан услов за упис је знање мађарског језика, што је неопходно за праћење наставе и полагање испита. Наставно-научно веће Факултета утврђује одлуком који су програми осталих основних академских студија одговарајући за наставак студија на овом студијском програму. За ове кандидате Наставно-научно веће одређује Комисију за вредновање (коју чине сви шефови катедри које учествују у реализацији студијског програма) која ће дати стручно мишљење о евентуалној потреби допунских програмских садржаја које морају савладати студенти у случају када студијски програм завршених основних академских студија није одговарајући. О томе колико је могуће да се са другог факултета прихвате студенти да наставе мастер студије на Учитељском факзултету, који је то факултет који има курикулум близак Учитељском, и шта се тиме добија требало би да Наставно-научно веће још једном размисли, како би заштитило дигнитет професије учитеља.
Kомисија за акредитацију и проверу квалитета, утврдила је да високошколска установа УНИВЕРЗИТЕТ У НОВОМ САДУ-УЧИТЕЉСКИ ФАКУЛТЕТ НА МАЂАРСКОМ НАСТАВНОМ ЈЕЗИКУ У СУБОТИЦИ  за студијски програм МАС1 - МАСТЕР УЧИТЕЉ (ОБРАЗОВАЊЕ УЧИТЕЉА)  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.
	Достављено:

- високошколској установи

- архиви КАПК

У В Е Р Е Њ Е
О АКРЕДИТАЦИЈИ студијског програма
УНИВЕРЗИТЕТ У НОВОМ САДУ-УЧИТЕЉСКИ ФАКУЛТЕТ НА МАЂАРСКОМ НАСТАВНОМ ЈЕЗИКУ У СУБОТИЦИ са седиштем у ШТРОСМАЈЕРОВА 11, СУБОТИЦА, ПИБ: 101636534, Матични број: 08067066, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма  МАС1 - МАСТЕР УЧИТЕЉ (ОБРАЗОВАЊЕ УЧИТЕЉА) у оквиру поља друштвено-хуманистичких наука и то за 40 студената у седишту. 

Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

